Termoelektrana Ugljevik
<s>Termoelektrana Ugljevik, općina Ugljevik, Bosna i Hercegovina.</s><s>Početak rada 1985. godine.</s><s>Kao osnovno gorivo u TE – Ugljevik koristi se mrki ugalj iz ležišta »Bogutovo Selo«.</s><s>Zavisno preduzeće „Rudnik i termoelektrana Ugljevik“ ad Ugljevik posluje u okviru Mješovitog holdinga „Elektroprivreda Republike Srpske“ sa sjedištem u Trebinju.</s><s>Pretežna djelatnost preduzeća je proizvodnja električne energije i eksploatacija i prodaja uglja.</s>

<s>Istorija elektrane 
Na bazi dokazanih rezervi uglja i generalnog plana lokaliteta bila je predviđena izgradnja energetskog kompleksa 4 x 300 MW.</s><s>Izgradnja prvog bloka TE, instalisane snage 300 MW, završena je 1985. godine.</s><s>Izgradnja drugog bloka prekinuta je početkom ratnih dejstava na području bivše SFRJ.</s>

<s>U periodu od 23. aprila 1992. do 24. novembra 1995. godine Termoelektrana je bila van pogona zbog rata u Bosni i Hercegovini.</s><s>Rat je prekinuo i radove na izgradnji još jednog bloka TE snage 300 MW.</s>

<s>Od početka proizvodnje, maj 1985. do 31. decembra 2006. godine blok je radio oko 104.500 h ili 52% projektovanog radnog vijeka
Rekonstrukcijom kotla u toku remonta postrojenja 2010. godine (ugradnja novog, membranskog vodenog ekonomajzera; zamjena ventilatora hladnog gasa; rekonstrukcija kanala hladnog gasa; ugradnja novog sistema čišćenja, u radu bloka, ogrevnih površina ložišnog prostora; ugradnja sistema za praćenje položaja plamena u kotlu) ostvareno je povećanje prosječne snage bloka, povećanje raspoložive snage na projektovanu (300 MW), kao i značajno smanjenje zaprljanja konvektivnih ogrevnih površina pepelom, odnosno smanjenje broja zastoja zbog čišćenja konvektivnog dijela ložišta.</s>

<s>U toku remonta postrojenja 2013. godine, ostvarena je automatizacija rada bloka, uvođenjem sistema za upravljanje i monitoring rada bloka.</s><s>Na ovaj način postignuta je optimizacija radnih parametara, kao i smanjenje uticaja subjektivnog faktora u upravljanju režimom rada.</s>

<s>U sklopu Termoelektrane Ugljevik I izgrađena je infrastruktura i dio pomoćnih objekata koji će služiti za potrebe Termoelektrane Ugljevik II.</s><s>Isporučena je i oprema ukupne ugovorene vrijednosti od oko 15 mil. USD.</s>

<s>Tehničke karakteristike 
Instalisana snaga Termoelektrane „Ugljevik 1" je 300 MW sa projektovanom godišnjom proizvodnjom od 1.601 GW.</s><s>TE „Ugljevik 1" je projektovana da radi 200.000 sati.</s><s>Od početka proizvodnje, maj 1985. do 31. decembra 2006. godine blok je radio oko 104.500 h ili 52% projektovanog radnog vijeka.</s>

<s>Ostvarena je vlastita potrošnja u procentima 8,61% od ukupne proizvodnje.</s><s>Dimnjak termoelektrane je visok 310 metara.</s><s>Najviša je građevina u Bosni i Hercegovini.</s><s>Bio je i treći objekat po visini u bivšoj Jugoslaviji (viši od njega su dimnjaci TE u Trbovlju (Slovenija) i Plominu (Hrvatska), kao i 8 dimnjak po visini u Evropi, odn.</s><s>15 u svijetu. 
 broj agregata: 4
 Nazivna  snaga: 300 MW
 Snaga na pragu: 279 MW
 Min. na pragu: 155 MW
 Prosječna godišnja proizvodnja: 1560 GWh
 Gorivo: mrki ugalj
 Specifična potrošnja toplote: 11 032 (kJ/kWh)
 Specifična potrošnja goriva: 1,1 (kg/kWh)
 Kalororična moć goriva: 10470 (kJ/kg)
 Napon  mreže: 400 kV</s>

<s>Reference</s>

<s>Ugljevik
Ugljevik</s>

